STA บวก 4.84% คาดกำไร Q3/59 โตแกร่ง-ได้ประโยชน์จากราคายางที่สูงขึ้น
STA บวก 4.84% ล่าสุด ณ เวลา 11.55 น. ราคาอยู่ที่ 13.00 บาท บวก 0.60 บาท หรือ 4.84% สูงสุดที่ 13.40 บาท ต่ำสุดที่ 12.40 บาท มูลค่าซื้อขายที่ 138.74 ล้านบาท โบรกฯ แนะ “ซื้อ” ชูเป้า 15.10 บ. คาดกำไร Q3/59 โตแกร่ง – เชื่อได้รับประโยชน์จากราคายางที่สูงขึ้น
27 ต.ค. 2559

ผู้สื่อข่าวรายงานว่า ราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 11.55 น. ราคาอยู่ที่ 13.00 บาท บวก 0.60 บาท หรือ 4.84% สูงสุดที่ 13.40 บาท ต่ำสุดที่ 12.40 บาท มูลค่าซื้อขายที่ 138.74 ล้านบาท 

ด้าน บล.ซีไอเอ็มบี ระบุในบทวิเคราะห์ แนะนำ “ซื้อ” ราคาเป้าหมาย 15.10 บาท/หุ้น อิง FY17 P/E ที่ 12.4x ฝ่ายวิจัยคาดว่า STA จะรายงานกำไรใน ไตรมาส 3/59 ที่ 365 ล้านบาท เพิ่มขึ้น 5% yoy แต่จะลดลง 54% qoq อีกทั้งราคายางแท่งซื้อขายล่วงหน้าที่ตลาด SICOM พุ่งขึ้นสุงสุดในรอบ 6 เดือนของปี 2016 ตามราคาน้ำมันดิบที่เพิ่มขึ้น
โดยฝ่ายวิจัยเชื่อว่า STA จะได้ประโยชน์จากราคายางที่สูงขึ้น และจากการคาดการณ์ว่าอุปทานยางพาราธรรมชาติจะขาดแคลนในปี 2016-2018 ผู้ผลิตและผู้ส่งออกยางพาราน่าจะได้ประโยชน์จากราคายางที่สูงขึ้น รวมทั้ง STA ด้วย 